Ronnie Peterson je pokojni švedski dirkač Formule 1. Debitiral je na Veliki nagradi Monaka 1970 z moštvom March. Največja uspeha, dve drugi mesti v prvenstvu, je dosegel že v naslednji sezoni sezoni 1971 z Marchom in sezoni 1978 z Lotusom. Toda tri dirke pred koncem prvenstva 1978, na Veliki nagradi Italije se je smrtno ponesrečil v trčenju takoj po štartu v katerem so bili udeleženi tudi James Hunt, Riccardo Patrese, Vittorio Brambilla, Hans-Joachim Stuck, Patrick Depailler, Didier Pironi, Derek Daly, Clay Regazzoni in Brett Lunger. Kasneje je Hunt za to nesrečo neupravičeno krivil Patreseja. Hunt, Regazzoni in Depailler so uspeli rešiti Petersona iz gorečega dirkalnika, toda šele po dvajsetih minutah so prišla reševalna vozila, pa še ta so najprej usmerila svojo pozornost na poškodovanega domačina Brambillo. Peterson, ki je imel hude poškodbe nog, toda ni bilo videti da bi bil v življenjski nevarnosti, je po operacijskem posegu ponoči umrl.